CELEX: C2006/086/66
Language: da
Date: 2006-04-08 00:00:00
Title: Sag T-24/06: Sag anlagt den  24. januar 2006  — Medienanstalt Berlin-Brandenburg mod Kommissionen

8.4.2006   
            
            
               DA
            
            
               Den Europæiske Unions Tidende
            
            
               C 86/32
            
         Sag anlagt den 24. januar 2006 — Medienanstalt Berlin-Brandenburg mod Kommissionen
   (Sag T-24/06)
   (2006/C 86/66)
   Processprog: tysk
   Parter
   
      Sagsøger: Medienanstalt Berlin-Brandenburg (Berlin, Tyskland) (ved Rechtsanwälte M. Schütte og B. Immenkamp, som befuldmægtigede)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Kommissionens beslutning [K(2005) 3903 endelig udg.] af 9. november 2005 om statsstøtte tildelt af Forbundsrepublikken Tyskland med henblik på indførelse af digitalt landbaseret fjernsyn (»DLF«) i Berlin-Brandenburg annulleres.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren anfægter Kommissionens beslutning K(2005) 3903 endelig udg. af 9. november 2005 angående statsstøtte til indførelse af digitalt landbaseret fjernsyn (»DLF«) i Berlin-Brandenburg. I den anfægtede beslutning erklærede Kommissionen den af Forbundsrepublikken Tyskland til private fjernsynsudbydere, som er aktive inden for DLF, tildelte støtte for uforenelig med det fælles marked og pålagde Forbundsrepublikken Tyskland at kræve den retsstridigt tildelte støtte tilbagebetalt af de begunstigede. Sagsøgeren bliver i den anfægtede beslutning udtrykkeligt nævnt som støttegiver.
   Til støtte for sit søgsmål gør sagsøgeren tre anbringender gældende.
   Sagsøgeren gør for det første gældende, at den anfægtede beslutning er fejlbehæftet, idet væsentlige formkrav er blevet tilsidesat. Kommissionen har navnlig tilsidesat sin begrundelsespligt, idet den ikke på en sådan måde, at begrundelsen kan efterprøves, har angivet, hvorfor der i denne sag er tale om statsstøtte.
   Med sit andet anbringende gør sagsøgeren gældende, at artikel 87 EF er blevet tilsidesat. På den ene side er sagsøgeren af den opfattelse, at der ikke foreligger statsstøtte i den forstand, hvori dette udtryk er anvendt i artikel 87, stk. 1, EF. Sagsøgeren gør på den anden side gældende, at såfremt det måtte lægges til grund, at der er tale om statsstøtte, er denne i henhold til artikel 87, stk. 3, litra c) og litra d), EF forenelig med det fælles marked.
   Endelig begrunder sagsøgeren sit søgsmål med, at den anfægtede beslutning udgør en tilsidesættelse af artikel 86 EF, idet støtten, såfremt det lægges til grund, at der foreligger statsstøtte, er forenelig med det fælles marked.